Dhole

Dhole (   ;   Cuon alpinus ) em i wanpela dok we i save stap long Saut, Is na Saut-is Esia . Em i narakain long ol memba bilong lain Canis long planti samting: bun bilong het bilong em i raun na i no gat hul antap olsem bol. Maus bilong en i no gat  namba tri Tit bilong bagarapim pinis. Antap bilong maus bilong en i gat ol tit bilong bagarapim pinis i gat wanpela ' het bilong tit ' tasol, tupela o foapela nogat. Long planti taim bipo, ol 'dhole' i bin stap long olgeta hap bilong Esia, na i go inap long Yurop tu (I gat sampela manmeri i tingim olsem ol dhole i bin laip long Not Amerika bipo long rot bilong wanpela rikot. Tasol dispela rikot i bin kisim planti kot). Tasol nau yet ol dhole i laip i stap long haples i no bin senis stat long  12,000-18,000 yia i go pinis. Nau em i dai pinis long Sentral Esia, sampela hap bilong Saut-is Esia, na ating long Korea peninsula na Rasia .

Dhole em i wanpela animal we i save bung wantaim ol wanblut na i no gat wanpela bos i bosim ol narapela. Ol manmeri i wokim painimaut i kolim dispela samting olsem 'dominance hierarchies' long tok englis. Wan wan bung i gat planti meri i save karim pikinini. Wan wan bung i kamap long 12-pela sampela, tasol i gat bikpela bung we i gat 40-pela o moa dok tu. Ol dhole i laik ranim bilong kaikai bikpela animal i gat hatpela han olsem dia. Long bus bilong hap tropis, ol dhole i kaikai planti animal we ol taiga na ol lepat i save kaikai tu. Olsem na, sampela taim ol dhole i save paitim ol taiga bilong kaikai ol animal. Tasol, long bikpela taim, ol i save sakim pait. 

Long Retpela Lis bilong IUCN, ol i raitim ol dhole i klostu long dai bikos ol memba bilong lain bilong en i no winim 2500-pela wanpela. Long wanem ples bilong en i kamap liklik moa na moa, ol animal husat ol dhole i save kaikai i no planti moa, ol narpela predeta i save paitim en, ol manmeri husat i save wok wantaim ol sipsip i wokhat long kilim em i dai na bikos ol sik i save kisim long ol dok i stap long ples bilong manmeri, ol dhole i kisim bikpela hevi tru.